27. ŰRHAJÓZÁSI VILÁGKONGRESSZUS EGYESÜLT KIRÁLYSÁG
Elnézést!
Örülök, hogy szakítottunk időt egy italra.
Én is.
Bár, jesszusom, az első előadás reggel hétkor kezdődik.
„Gravitációs hintamanőverek alkalmazása többszörös bolygóközi átrepülésekre.”
Egyszerűen…
Nagyon… Alig várom már.
- Ígéretesnek tűnik. - Igen.
Bár dr. Alper igencsak hajlamos…
Fosni a szót.
Igen!
Kész szerencse, ha három szót közbevethetünk.
Nos, ott találkozunk.
„Törvényes rend” nélkül,
ahogy a mélyen tisztelt Ronald Reagan mondaná,
a Naprendszer belső részéből pár évtized alatt új vadnyugat válna.
Kellene egy, a tengerjoghoz hasonló szabályozás.
Nem, Margo, az nem elég. Nem lehetne betartatni.
Valami… mindenkire kötelező érvényű kell.
Jól jött volna a Prágába bevonuló orosz tankoknál is.
Nem vicces.
Nem is annak szántam.
Mindenesetre van benne igazság.
Folyt. köv.
Igen. Az biztos, hogy lesz folytatása.
Igaz. Bele is halhat.
Hogyan?
Ha a séf kése felsérti a belső szerveket, a vendég halálos mérgezést szenvedhet.
Nahát! Gömbhal általi halál.
Mondja, sok sushi étterem van Houstonban?
A Nippon a legjobb. Mindig telt ház van, javarészt japánok látogatják.
Onnan lehet tudni, hogy csúcsminőségű.
A nyers hal területén is szakértő.
Mondja, ízlett?
Hát, az angolna mindenképpen.
Én nem szeretem. Túl durva. Pikkelyes, éles, fuj.
Elnézést, csak Leonov is így panaszkodott.
Nos ez… Az én szobám ezen az emeleten van.
Igen, tudom.
Nos…
Viszlát holnap!
Jó éjt!
Ó! Jó estét, dr. Nyikolov! Üdv, Miss Madison!
Jó éjt!
- Jó éjt! - Önnek is!
MINDENT EGY LAPRA
Aki nem barlangban lakik,
mostanra hallotta a híreket.
A Helios bejelentette,
hogy 1994-ben elindulnak a Marsra.
Ki ne mondd, könyörgöm…
- Ugye ne… - Így mi is.
Csak kimondta.
- Na ja. - Hart elnök eltökélt,
hogy ezúttal első helyen fussunk be.
A Helios, a szovjetek, bárki előtt.
Két év alatt? A ’96-os indulás is neccesnek tűnt.
A Sojourner 1 kész lesz.
És a legénység?
A másodpilótám már megvan.
A többiek kiválasztását azonnal elkezdjük.
Már van pár elképzelésünk.
Nyugi, köpönyegforgatók kizárva!
Kiképzés?
Nem ideális. Össze kell sűríteni,
kivenni belőle a nem létfontosságú dolgokat, de…
- Megoldható? - Aha.
Nem akarok kekeckedni,
de mit csinálnak a Marson, ha odaérnek?
A lakómodulok, az üzemanyag-generátorok, a létfenntartó rendszerek
a ’94-es indítási ablakban mentek volna a Marsra,
hogy mire az űrhajósok odaérnek, már ott várják őket.
A marsi lakómodulokat egy év múlva gyártják le.
Kitaláljuk, hogyan építsük meg őket hamarabb. Oldjuk meg!
Egy nap alatt építsük fel a Parthenónt?
Hál’ istennek, a görögöknél jobban állunk nyersanyagban.
Nem a Skylabből építettük fel az első Jamestown-modult?
Az új Jamestown-modulok lehetnének a marsi lakhely alapjai.
A modulokat legyártottuk.
A Tengeri Sárkány viszi őket a Holdra a jövő hónapban.
Pár dolgon változtatnunk kell, de működhet.
Ez még mindig nem elég.
Tegyük fel, hogy működik! Hogy visszük oda?
Emlékeztetnék mindenkit, hogy 26 havonta van indítási ablak.
És a legutóbbi már bezárult.
A küldetés alapja, hogy az ellátmány
az űrhajósok előtt odaér.
És ha újratervezzük a küldetést?
Küldjünk embereket a Marsra túlélőfelszerelés nélkül?
És a hazatéréshez szükséges üzemanyag?
A teherhajót az ablakon kívül is elindíthatjuk…
a Vénusz felé.
És hintamanőverrel át a Marsra.
Most jött ki erről egy tanulmány.
Hosszabb az út,
de így is megelőzi az űrhajósokat pár hónappal.
Nem is rossz ötlet.
Kifejezetten zseniális.
És meg is valósítjuk.
Nem engedhetjük, hogy a Marsot kisajátíthassa a kapitalizmus.
A mi dolgunk biztosítani, hogy a Mars a munkásosztályé.
A Szovjetunió ezért 1994-ben elindítja Mars-küldetését.
A bejelentést tegnap tették Moszkvában.
A szovjetekkel együtt így három űrhajó igyekszik elsőként a Marsra érni.
VERSENY A MARSRA
Várható volt,
hogy a kérdés a tegnap esti elnökjelölti vitában is előkerüljön.
Ha a kormányzó elfelejtette, milyen volt elveszíteni a versenyfutást a Holdért,
és inkább a Marsot is átengedné a szovjeteknek…
Ezt egy szóval sem állítottam, Szenátor.
Szeretném, ha megvetnénk a lábunkat a Marson.
Csak nem értem, miért kellene dollármilliárdokat költenünk
az előrehozott indulásra,
miközben azt a pénzt a szegények ellátására is fordíthatnánk.
A NASA nagyobb összeggel járul hozzá a költségvetéshez, mint amennyit kivesz.
Kormányzó úr, ön is pontosan tudja, hogy ennek semmi köze a közétkeztetéshez.
Nem húzhatjuk be a féket. Sem a Helios, sem az oroszok nem fogják.
Főnix 4. ŰS három kicserélte a sodronyokat,
és elért a négyes lox tartály alfa csatlakozójáig.
Vettem, ŰS három.
Folytassa a lábrögzítő felszerelésével 764 deltánál!
Tiszta a terep a második hajtómű és a hetes hegesztési pont között.
Vettem, ŰS öt.
Folytatjuk a lezárásokkal és a 37-es állványzati elemmel
a hetes hegesztési ponton.
ŰS hét, bekapcsolhatja a DCSU 68 energiaellátását.
SZÁMÍTÓGÉPES ÉS VIDEÓS MŰVELETEK
Sokat tanultunk a történtekből.
A hajtóműrendszerbe háromszoros redundanciát építettünk.
A hotelszobákat irodákká, raktárakká, legénységi szállásokká alakítottuk át.
A gyűrű két oldalán levő nagy modulok helyére
mobilépületek kerülnek.
- Mobil? - Még szép.
Amint leteszed őket a Marsra,
oda mehetsz velük, ahol a legjobb vízlelőhely van.
El kell ismernem, ez nagyon állat.
És a legjobb részét még nem is láttad.
Na ez már valami.
Gondját viseljük a legénységnek és neked is.
Emberi lényként bánunk veletek.
Három szerencsétlen egy konzervdobozban, vacsorára macskakaja?
Itt ugyan nem.
A Főnixen ínyenc ellátmányt kaptok. Wolfgang Puck-színvonal.
Egy kérdésem van csak: kire van szükséged?
Bárkit mondhatsz, Karen leigazolja.
Még ha a NASA-nál is van?
Te is a NASA-nál voltál.
Na, ezt nevezem! Ez nagyon kényelmes.
A híd kialakításából kiindulva
szükségem lesz három pilótára,
legalább két repülőmérnökre és egy navigátorra.
Tapasztalt űrhajósok kellenek,
akik nem félnek kockáztatni.
Igazság szerint csak egy pilótára lesz szükség.
Rád.
A repülésirányító rendszer teljesen automatizált,
így a 15 fős legénységben több hely lesz tudósoknak, mérnököknek, művészeknek.
Művészeknek?
Csak egy ötlet.
De képzeld csak el, egy költő mit írna arról,
hogy ott áll egy idegen bolygón!
Egy pillanat! Várj!
Az én legénységemben nem lesz költő!
És hogy érted, hogy teljesen automatizált rendszer?
A rizikófaktor minimalizálása érdekében
a hajó működésének nagy részét számítógépek irányítják majd.
Szükség esetén át kell vennem a hajó irányítását.
Ötvenmillió kilométerre leszek a Földtől,
az üzeneteknek nyolc perc kell, hogy elérjenek ide.
Ha a rendszer bekrepál,
bele kell nyúlnom és rögtönöznöm kell.
A legénység és a hajó túlélése múlhat rajta.
Igaza van.
Álljanak le!
Meló állj!
Hibáztunk.
Én hibáztam.
Újratervezzük a repülésirányítást
a hajó parancsnoka számára…
mégpedig azonnal.
Nagyon gyorsan közeledünk. Sebesség: tíz méter per másodperc.
Kézi vezérléssel folytatom.
- Szakítsuk meg a leszállást! - Megoldom!
Dehogy oldod!
- Figyeld az ereszkedőpályát! Húzd fel! - Azt teszem!
Megvan!
Adj neki tolóerőt!
Faszom!
Bukta, Sojourner. Nektek kampec.
Várjatok az újraindításra!
Jól vagy?
Bocs, csak… van egy csomó minden.
Teszem azt?
Amberrel most vettünk egy házat.
Az igen!
Ház, feleség… Tudod, mi következik, igaz?
Ja, azt is szeretne.
Ó, Danny fiam, hadba hív a dudaszó
Rém vicces.
Tudod, mit? Hagyjuk a többi szimulációt a fenébe!
Ne, jól vagyok!
Nem, én erőltettem túl. Menj csak haza!
Vigyél magaddal gyertyát, habfürdőt!
Jól van, jól van!
Oké, viszlát holnap!
GORDO STEVENS ÉS TRACY STEVENS EMLÉKÉRE
A JÖVŐ NEM A NYÚLSZÍVŰEKÉ,
HANEM A BÁTRAKÉ.
Kipp-kopp!
Kelly! Micsoda meglepetés!
Üdv itthon!
Milyen érzés?
Kicsit fura. Meleg van, emberek mindenfelé…
Na ja, sokat voltál pingvinek között.
Tizenöt hónap. Elhidegülésre elég.
Bocs, antarktiszi humor.
Ez van, ha hónapokig egy kunyhóban pocol az ember.
Ajaj, ismerős érzés, nekem elhiheted.
Én apáddal ragadtam a Holdon egy kunyhóban.
Azért Nobel-békedíjat kellett volna kapnod.
Az tuti.
- Találkoztál vele? - Nem, a reptérről egyenesen idejöttem.
Ti miben vagytok egymással?
Apáddal az évek során nagyon sok mindenen átmentünk.
Nem lesz gond.
Gratulálok!
Állati menő, hogy te leszel az első nő a Marson.
Én akarok lenni az első ember a Marson.
Ezért vagyok itt.
Ráérsz még egy picit?
Persze. Srácok, hagyjatok magunkra egy kicsit, jó?
Kösz.
Foglalj helyet!
Szeretném, ha maradhatnék a legénységben.
Azt hittem, a Heliosra mész.
Felajánlották,
de hát a NASA-küldetés sokkal tudományközpontúbb,
ami viszont nekem elsődleges.
És ha már itt tartunk,
szeretném, ha úgy lehetnék egy legénység tagja,
hogy nem az apám a parancsnok.
Ismerős érzés.
Apám tanított meg repülni, amit a mai napig felemleget.
Ha lenne helyem még egy biológusnak,
biztos, hogy te kapnád.
De csak hatfős a legénység.
- Ki a biológusod? - Andy Freedman.
A botanikai tudása felbecsülhetetlenül értékes.
Igaz, de kissé rövidlátó megközelítés.
Hogy mondod?
Kedvelem Andyt,
de minden valamirevaló biológus tud növényt termeszteni.
A NASA-nak nagyban kellene gondolkodnia.
Az elmúlt két évben mikrobákat kerestem
a bolygó legkevésbé élhető részén.
A Marson ugyanezt kellene tennünk.
Mert ha a NASA nem fogja, más megteszi.
És akkor az övék lesz a történelem legfontosabb felfedezése.
Ami mi is?
Hogy nem vagyunk egyedül.
Ha jól értem, kifelejtettük a legénység legfontosabb tagját,
aki tök véletlenül te vagy?
Pontosan.
Nem vagyok túl régóta a NASA-nál, és tudom, hogy türelmesnek kell lennem,
de akkor is én vagyok a legmegfelelőbb a posztra.
Apád mit szólna ahhoz, ha a legénységem tagja lennél?
Igencsak kibírná röhögés nélkül.
De te így jönni akarnál?
Mindennél jobban akarom.
- Tessék. - Kösz.
Régebben itt dolgoztál?
Aha. Sepregetéssel kezdtem,
még amikor ez volt az egyetlen Outpost, és nem lett belőle Hard Rock Café.
Soha nem lehetett tudni, ki toppan be, és mit fog csinálni.
Apámat többször hajították ki innen, mint meg tudnám számolni.
- Ők a szüleid? - Aha.
Tök úgy nézel ki, mint apád.
Cukibb kiadásban.
Meghívhatlak a következőre?
Nem nekem kéne meghívnom téged?
Az egyenjogúság diadala.
Jól vagy?
Ja, jól.
Ne lépjünk le?
Aleida?
Karen Baldwin.
Azt tudom.
Leülhetek?
Izé, persze.
- Oké. - Bocs, elpakolok…
Miben segíthetek?
Először is, elnézést, hogy munka közben zavarom!
Ó, én állandóan dolgozom.
Igen, mesélték.
Oké, nem akarom húzni az időt.
Jöjjön át a Helioshoz!
Lehet Bill Strausser a vezető mérnök,
de pontosan tudom, hogy maga az agy a Sojourner 1 mögött.
Gyorsabban jutott igen magasra, mint bárki a NASA-n belül.
Persze, Margo Madisont kivéve.
Azt is tudom, hogy az éves fizetése 53 000 dollár,
ami nem rossz,
de az óraszámhoz képest… Napi 12 óra?
Van az 18 is.
Azaz hétdolláros órabérrel számolhatunk,
ami alig több, mint a minimálbér.
Az étlap.
Ez a pincérnő többet keres, mint maga,
pedig maga rakétamérnök, bassza meg!
Lehet, jattot kéne kérnem mindenkitől.
Nem lesz rá szüksége.
Évi 100 000 dollárt kínálunk.
Egészségbiztosítással és részvényopcióval együtt.
Csak ez simán ötször annyi, mint a mostani fizetése.
De ez nem csak a pénzről szól.
A Helios más. Valódi kollektíva.
Nincs sarokiroda, nincsenek címek,
nincs állami bürokrácia, se fentről jövő utasítás.
Koncentrálhat a munkájára,
a sok szarakodás helyett.
Aha. Hú, maga ebben…
Nagyon jól csinálja.
Köszi. Ezt vehetem igennek?
Nem mondom, hogy nem csábító ajánlat, de…
Csodálom a Margóhoz való hűségét.
Csodálatra méltó, de egyszer ki kell majd lépnie az árnyékból.
Ellenkező esetben örökké Margo csicskája marad.
Tudja, mi ez?
Gondolom, egy kő a Holdról.
Mérnökök nem nagyon szoktak az űrbe menni,
de Margo elintézte nekem.
És Aleida Rosales Parras de la Fuentéből
lehajolt a Holdon, és felvett egy követ.
Szóval, ha Margo csicskájaként emlegetnek,
az kifejezetten méltányos ár érte.
Kösz az ajánlatot…
de nem hagyom ott a NASA-t.
Megértem.
Köszönöm, hogy időt szakított rám.
Min nevetsz?
Csitt! Felvered a szomszédokat.
Nem leszünk hangosak.
Van nálad óvszer?
Persze. Hogyne lenne. Egy pillanat!
- Baszki! - Mi az?
Ki a medencéből! Gyerünk!
Hölgyem, tudja, hogy ez birtokháborítás?
Nem azt mondtad, hogy a te házad?
Nem túl idős ahhoz, hogy mások medencéjében pucérkodjon?
Az én házam.
Vagyis az volt.
Szerencséje van, hogy a lakó
nem élt azzal a jogával, hogy szétlője a fejét.
Központ, priuszt kérdezek.
- Vezetéknév: Stevens, V-vel. - Elmehetek?
Második utónév: Gordon. G-O-R-D-O-N. Született: 1963. november 10.
Férfi, Daniel Gordon Stevens, 1963. november 10.
Nézem a körözési listát.
Gordon.
Rokonságban van Gordon „Gordo” Stevens űrhajóssal?
Az apám volt.
JOGOSÍTVÁNY
Aha. Valóban hasonlít rá.
Amit odafent tettek… A szülei igazi hősök voltak.
Az apja a rendőrségen belül is híres volt.
Mindenki ismerte. Én magam soha nem meszeltem le,
de minden rendőrnek van egy sztorija Gordo Stevensről.
Bulis Gordo.
Stevens nem áll körözés alatt.
Vettem.
Úgy néz ki, mázlija van, Danny Stevens.
Angela, add meg a JSC biztonsági szolgálatának számát!
JSC? Minek… Elnézést, de minek az?
Nem fogom hagyni, hogy Gordo Stevens fia a sitten éjszakázzon. Ma nem.
Nyugi, az őrsön már megvan a bevált módszer ennek kezelésére.
Mi tudunk titkot tartani.
Sajnálom, Danielle. Nem tudtam, hogy téged hívnak.
Az anyósülésen egy halom sörösdoboz hevert.
Ki… Ki kellett eresztenem a gőzt.
A kiképzés miatti stressz…
Ne gyere nekem ezzel!
Mi van veled?
Pedig olyan jól ment minden, aztán meg ez?
- Megint piálsz? - Jaj, ne már!
Apám folyton balhézott, mégsem cseszegették.
A 60-as évek elmúltak, babám.
És már így is túl sokat néztünk el neked.
Hajlamos vagy elfelejteni, mi volt nyolc éve.
A pia, a drogok…
Kis híján otthagytad a fogad a balesetben.
És sokan kerestek sokféle kifogást a tetteidre.
Rá ne merj gyújtani idebent!
Az istenit már, Danny!
És ha se Ed, se én nem tudunk segíteni?
Nem kértem a segítségedből.
Bocs! Csak…
Szar éjszakám volt. Többé nem fordul elő, esküszöm.
Az tuti, hogy nem fordul többé elő.
Mert kiveszed magad a repülőállományból, és bevonulsz egy elvonóra.
Nem. Nem, ezt nem teheted.
A Mars a legkisebb bajod jelenleg.
Az a lány odabent szeret téged, ahogy te is őt.
Segíthet rajtad.
„Egészségben, betegségben.” Erről szól a házasság.
Én már csak tudom.
Találd meg a lelki békédet, Danny!
A Mars megvár.
Nem gondolod, hogy szólnod kellett volna róla,
mielőtt visszautasítod?
Miért kellett volna szólnom?
Szeretem a munkám.
Aha, közben nekem panaszkodsz mindennap.
„Idiótákkal dolgozom! Kicsi az irodám!”
Hát, rád is szoktam panaszkodni,
de attól még nem akarok elválni.
Ne már, kicsim! Kétszer annyi fizetést ajánlottak.
Tudod te, mekkora változást jelentene?
Aha. Tök demoralizáló lenne
egy négyszobás, folyó vizes házban lakni, két kocsival a garázsban…
Aleida, a sikert nem a bekötött közművek száma jelzi.
Ott igen, ahonnan én származom.
Ne gyere ezzel!
Futná bébiszitterre, takarítónőre, nyugdíjasotthonra apádnak.
Csak a fehérek dugják otthonba a szüleiket, oké?
- Mi, mexikóiak gondoskodunk róluk. - Kezdődik.
És nem fogja valami idegen a lelket is kirázni a gyerekemből.
Könnyen beszélsz.
Soha nem vagy itthon. A pelenkázás meg rám marad.
Apám is itt van, ő is besegít.
Segít? Ugyan már! Egyáltalán nem segít. Olyan, mint egy gyerek.
Ez nem volt szép.
Aleida, tegnap elvitte Javit a parkba, és hazafelé eltévedt.
Aztán… nem zárja el a gázt a tűzhelyen, úgy hetente kétszer.
A legújabb a paranoia.
Azt hiszi, a szomszédok lopnak tőlünk.
Valami nem stimmel vele, oké?
Én ebből semmit nem tapasztaltam.
Tényleg?
Talán mert soha nem vagy itt.
Hahó!
Szia!
Hogyhogy ilyen korán? Most tettem be a húst a sütőbe.
Hamarabb végeztünk.
Friss bazsarózsa! Nahát!
Mi lett azzal a kristályüveg tállal, amit a nővéremtől kaptunk?
Gőzöm sincs.
Nincs meg. A váza sincs. Jó drága volt mindkettő.
- Ugye nem a költöztetők… - Amber, drágám, mondanom kell valamit.
Éspedig?
Gyere ide, és ülj le!
Danny, mi a baj? A frászt hozod rám.
Nem kell megijedned. Csak…
El kell mondanom valamit,
valamit, amire…
Tudod, hogy nekem bármit elmondhatsz.
Igen.
Akkor…
Emlékszel még az annapolisi balesetemre?
Nagyon elveszett voltam akkoriban, és…
Minden, ami történt… Nagyon nehéz volt…
Mindent megtettem, hogy ne csússzak meg.
És…
A Stevens családot hívtad. Hagyj üzenetet!
Én…
Danny, itt Ed Baldwin. Most hallottam…
- Halló? - Szia!
Hogy vagy, kölyök?
Elvagyok.
Bárcsak nem ilyen vége lett volna, de ez van.
Most ülünk le vacsorázni.
Szégyenletes, ahogy az emberekkel bánnak a NASA-nál manapság.
Igen, ez kétségtelen.
Mit szólnál hozzá, ha azt mondanám,
hogy van egy hely neked a Helios-küldetésen?
Hallottam, hogy kikerültél a repülőállományból.
Danny, ott vagy?
- Igen, uram. - Nos?
Mit szólsz? Leszel a másodpilótám?
Baldwin és Stevens, ismét együtt az űrben.
Olyan lenne, mint az Apollo 10 apáddal meg velem.
Viszont most mi leszünk az elsők.
Mit szólsz?
Én…
Tapasztalt legénységre van szükségem,
akik hajlandóak kockáztatni.
Oké. Benne vagyok.
Rendben. Viszlát!
Danny, mi ez az egész?
Megyek a Marsra!
Tudom, kicsim.
Nagy hibát követsz el, Ed. Nagyon nincs jól a kölyök.
Ugyan már, Dani!
A te mércéd szerint
az Apollo-legénységek fele fel sem szállhatott volna. Én sem!
A kölyök picit bekarmolt és elment úszni egyet.
Picit bekarmolt?
Ed, Danny AA-gyűlésekre jár. Nem ihat egy kortyot sem.
Ugyanott tartunk, mint a baleset előtt.
A pia, a féktelen viselkedés, a hazudozás…
Rossz úton halad.
Semmi baja.
Ott voltál az esküvőn, láttad, mit tett.
Ha nincs Danny Stevens,
egyikőnk sem áll most itt.
Figyelj, Ed! Imádom Dannyt. Mindenki imádja.
De a szeretet elvakíthat. Kellenek a következmények is.
Nem. Neki egy cél kell. Egy feladat. A baleset után is ez volt.
Az, hogy az Annapolisra járt, célt adott az életének.
Hidd el nekem, hogy a Mars-küldetés jót fog tenni neki!
Egy űrutazás nem mindenre gyógyír, Ed. Ezt te pontosan tudod.
Sok sikert, Dani!
Felkapcsolva hagyom a villanyt a Marson! Ígérem!
Ed!
Jó reggelt! Bocs. Szia, Phil!
Szóval… Egy dolog, mielőtt kezdünk. Volna egy bejelentésem.
Megvan a marsi leszállóegység…
új pilótája…
Danny Stevens, egyenesen a NASA-tól!
MARSI LESZÁLLÓEGYSÉG PILÓTÁJA
Nahát! Remek.
35. ŰRHAJÓZÁSI VILÁGKONGRESSZUS EGYESÜLT KIRÁLYSÁG
VERSENYFUTÁS A MARSÉRT
Tudom, hogy nem nagyon látszik rajtam,
de az ilyen helyzetekben elég lámpalázas vagyok.
Szóval, ott ültem a hotelszobámban,
és a tükör előtt gyakoroltam.
Pukedlizzek? Hátráljak? Mert vannak ám szabályok.
Nem fordíthatsz hátat a királynőnek,
így nagyon furán kell távozni.
Centiről centire igyekszel eltűnni a látóteréből,
ami rém fura látvány.
És mit ajándékozol neki?
Mit viszel egy nőnek, akinek mindene megvan?
Megvan a megoldás.
Ismerős önöknek az MC Hammer nevű zenész?
Nagyon népszerű. Nagy celebritás.
Kösz, ez nagyon kellett már.
Hallottam, mi volt a panelbeszélgetésen. Kár, hogy kihagytam.
Már kezdtem azt hinni, idén nem is jön el.
Sajnos volt pár váratlan komplikáció, amit meg kellett oldanom.
Teszem azt, két évvel korábban elindulni a Marsra?
Igen.
De mint tudja, ki nem hagynám a konferenciát semmiért.
- Poén volt! - Ó! Van itt…
Jártak már a Marson? És szeretnének?
Elképesztő, nem?
Felőlem vitázhatunk a három küldetés értékeiről,
de…
az a körítés, ami az egészhez párosul…
Szerintem ehhez ért a legjobban, nem?
Közös ellenségünkre!
Nem hallom.
Lassan zárunk.
Zárnak? Nem Európában vagyunk?
Nos, hát… Angliában.
Na, igen.
Rám fér még egy ital. Hozza azt az üveget!
Kimehetek a mosdóba?
- Hogyne. Csak tessék! - Köszönöm.
Kellemes ez a szoba. Olyan…
Szeretném, ha most megcsókolna.
Jól vagy?
Igen… Igen, persze. Persze. Jól vagyok.
Mert ha nem akarod, nem kell…
Ne, nem arról van szó… Hanem… Én…
Csak…
Margo…
Sajnálom.
Csak…
a nukleáris hajtóművünk…
A hűtőrendszer nem működik rendesen,
bárhogy igyekszünk.
Most a munka jár a fejedben?
Sajnálom, Margo, tényleg.
Tudom, igen, tök igazságtalan ez így. De Margo…
Meg kell értened, hogy nincs más választásom.
Ha nem oldjuk meg időben,
nem tudunk elindulni ’94-ben, és az…
A feletteseimnek elfogadhatatlan lenne.
Úristen, mekkora hibát követtem el!
Kérlek, Margo! Csak hallgass meg!
Ha ki kell szállnunk a versenyből, a Szovjetunió irreleváns lesz.
És aki nem releváns, az gyenge. Ezt te is tudod.
A hajó tervezése közben
azt reméltük, hogy a hajtómű problémái időben megoldhatók.
Ha lenne még időnk, tudom, hogy megoldanánk őket.
De nincs időnk. És…
Kérlek, add át a hajtóművetek tervrajzait!
Te is tudod, hogy az egyezségünk a nukleáris dolgokra nem vonatkozik.
Margo, kérlek!
Létfontosságú lenne.
Iszonyú nyomás van rajtam.
Nagyon sajnálom. Tényleg.
De amikor megegyeztünk a közös munkában,
azt is megbeszéltük,
szó sem lehet semmiről, aminek katonai alkalmazása lehet.
- Igen. - Nem akarok még egy Burant!
Ez nem a Buran. Ez most a Mars.
Erről álmodtunk, Margo. Mindketten.
Kérlek!
Ígérem, nem kerül katonai felhasználásra!
Ezt te nem tudod garantálni.
Sajnálom, Szergej.
Nos, én…
Megértem.
Tényleg. És…
És bocsáss meg nekem!
Mindenért.
Ki az?
AZ EREDETI OUTPOST
ŰRHAJÓSOK ÉS CSALÁDJAIK SZOLGÁLATÁBAN 1960 ÓTA
Örülök, hogy így látlak. Úgy tűnik, megint jól érzed magad.
Te is.
Meg is jött.
Hadd lássalak!
Annyira hiányoztál!
Hadd nézzelek meg! Még meleg a véred?
Alig.
Fogytál!
- Ed, nem fogyott? - Anya!
Mert 15 hónapja halkonzerven él, azért.
Bajnokok étrendje.
Majd egy tál spagetti rendbe hoz.
Köszönöm!
Na, ez az.
Ne bámuljatok már! Tök zavaró.
Miért? Elég régóta nem láttunk.
Tudom.
Nem is emlékszem, mikor voltunk együtt mindhárman,
és nem volt kínos az egész.
Hol van még az este vége!
Apád őrületbe kerget a legénységi igényeivel.
Egy főben szerencsére egyetértünk. Benned.
Gyere be a Helioshoz holnap! Bemutatlak a legénységnek.
A világ minden részéről érkeztek.
Alig várják, hogy megismerjenek.
Aha.
De ráérsz, szóval, ha kell egy kis idő, hogy berendezkedj, csak nyugodtan!
Nem arról van szó. Nem is tudom, hogy mondjam.
Mit? Mi a baj?
Ugye nem mész vissza az Antarktiszra?
Nem, én a Marsra megyek.
Hál’ istennek!
De a NASA-val.
Mi van?
Danielle ma reggel hívott,
hogy beválasztott a legénységébe.
Tipikus. Elcsakliztuk tőle Dannyt,
ő meg igyekszik elorozni az egyik…
Nem egészen. Én kértem Danielle-t, hogy hadd mehessek.
Mi? Miért?
Apa, szeretlek.
Imádok repülni veled, és miattad imádok repülni.
De egész életemben a NASA-nál akartam űrhajós lenni.
És csak azért, mert te jónak láttad lelépni,
az nem jelenti azt, hogy én is.
Saját erőből akarom megcsinálni.
Apa!
Ed?
Állj fel!
A hazád nagyon büszke lesz rád, kölyök!
- A szüleid még büszkébbek lesznek. - Kösz, anya!
Mindkettőtökre büszke vagyok.
Attól féltem, berágsz rám.
Ugyan! Egy dolog miatt aggódj: hogy hamarabb érek a Marsra, mint te.
Na, amiatt joggal aggódhatsz.
- Jesszusom! - Jól van! Meglátjuk, mit tudsz, nyugger.
Nem érdekel, hány fotója van
rólam, róla, vagy bárki másról.
Nem adom át a hajtómű terveit.
Ön nyilvánvalóan intelligens nő, Miss Madison.
Ezért szeretném, ha megértené, miről is van itt szó.
Az elmúlt kilenc évben ön szigorúan titkos információkat
osztott meg velünk.
Az információátadás az űrutazás fejlődése
és a világbéke fenntartása érdekében történt. Pont.
Biztos vagyok abban, hogy az FBI nem így látja a történteket.
Sőt, azt gyanítom, hogy ha tudomást szereznek a tetteiről,
akkor azonnal kémnek, árulónak tekintik majd.
És élete végéig börtönbe kerül.
Nos, lehet, hogy vállalom ezt a kockázatot.
Nem hagyom, hogy zsaroljanak.
Dicséretre méltó elszántság.
Tisztelem is érte.
Tudja, mi, oroszok legendásan makacsul ragaszkodunk az elveinkhez.
Szergej Koroljovot, a szovjet űrprogram atyját,
akinek a holdverseny megnyerését köszönhetjük,
az elvei miatt zárták két évre egy szibériai gulágba.
Erős volt. Nem tört meg.
A tragédia az, hogy az efféle elvhűségért mekkora árat fizetnek mások.
A szeretteink.
Állj! Jézusom!
Kérem, hagyják abba!
Állj!
A fenébe is! Állj!
Kér…
Aludjon rá egyet!
És ha úgy gondolja, hívjon ezen a számon!
Üdv itthon!
Köszönöm. Üzenetek?
Akad. A létfenntartásért felelős stáb holnap egyeztetne
az új marsilakómodul-tervekről.
Remek.
A mezőgazdasági miniszter ismét…
Ugorjunk!
A Neptune hanglemezbolt hívta délután. Megjött a rendelése.
Mondja meg nekik, hogy küldjék vissza!
Mr. Strausser pedig odabent várja.
Minek?
Jól emlékszem erre a napra.
Az első napod volt a frontvonalban.
Te voltál az egyetlen nő a sok fehér inges, nyakkendős pasi között.
És ott volt az a hülye tréfa is…
Bécsi szelet és savanyú káposzta.
Nagyon viccesnek hittük magunkat.
Eva von Braun. Igaz?
De te nem vettél róla tudomást,
és csak a munkára koncentráltál.
Ha már itt tartunk, nekem…
Jogos. Hát akkor…
Szerettem volna személyesen elköszönni.
A Heliosnál fogok dolgozni.
Semmi személyes nincs benne,
csak sokkal többet fizetnek.
Nos, akkor…
Majd találkozunk.
Viszlát, Bill!
Hihetetlen, hogy elmész.
Én is azt hittem, örökre a NASA-nál maradok.
Életfogytig.
De ha ugyanazt teszed már 30 éve,
egyre kevésbé lelkesednek érted.
Olyan helyre akarok menni, ahol még értékelnek.
Unom, hogy én vagyok a régi bútordarab. Az új akarok lenni.
Igen. Karen Baldwin, miközben a karrieremet részletezte,
azt mondta, el sem hiszi, hogy elfogadtam az ajánlatát.
Tudod, minek nevezett?
Egy „nagy fogásnak.”
Engem, érted?
Bill Straussert! A „nagy fogás.”
Nem kertelek, rohadtul jólesett.
Semmi nem lesz a régi nélküled.
Ugyan már!
Te és Margo, mint borsó meg a héja.
Mi meg távolról csodáltunk benneteket.
Ugyan már!
Remek repülési igazgató leszel, Aleida.
Kösz, Mogyoró!
Hiányozni fogsz.
Te is, kölyök!
És csak óvatosan velünk odafent!
Kizárt.
- Jó éjt! - Jó éjszakát!
KÉT ÉVVEL KÉSŐBB
Sojourner 1, itt Houston.
Az egész stáb nevében sok szerencsét, és Isten legyen veletek!
Janice Haan, KOPT News.
Nagy tömeg gyűlt össze az űrközpontnál. Sokan a NASA-t ünneplik,
mások tiltakoznak a részvételük ellen a hélium-3 energiahordozó-szektorban.
A Sojourner 1 tíz perc múlva elindul
a NASA Jamestown nevű holdbázisáról,
és beszáll a Helios és az oroszok mellé a Marsért folytatott versenyfutásba.
Mindhárom küldetést ugyanabban a kéthetes ablakban indítják,
így az elsőség kérdése nyitott.
Vajon ki lesz az, aki először ér a Marsra az 55 millió kilométeres út végén?
HELIOS REPÜLÉSIRÁNYÍTÁS
Mehet a Mars körüli pályára gyorsító gyújtás.
T-mínusz tíz, kilenc,
nyolc, hét, hat…
Indulás, kölyök!
…öt, négy, három,
kettő, egy.
…öt, négy, három…
kettő, egy.
SZOVJET MARS-94 KILÖVÉSE BAJKONURI ŰRKÖZPONT, SZOVJETUNIÓ
Start.
Az elnök hívja az egyesen.
Köszönöm, Nuri.
Margo.
Elnök asszony.
Tudom, mennyit küzdöttünk ezért a pillanatért mindketten.
Gratulálok!
Nagyon büszke lehet most.
És most nyerjük meg ezt a versenyt!
A feliratot fordította: Varga Attila